ai4bharat/Pralekha huggingface dataset:
وزارت دفاع
دفاعی سازوسامان کی تیاری
نئی دہلی۔ 04 فروری دفاعی ساز و سامان کی تیاری میں خود انحصاری کے مسلسل حصول اور ڈی پی ایس یو کے ذریعہ درآمدات میں کمی کے لیے، حکومت نے 27 دسمبر 2021 کو ذیلی نظاموں/ اسمبلیوں/ ذیلی اسمبلیوں/ اجزاء کی ایک مثبت انڈیجنائزیشن فہرست جاری کی ہے۔فہرست میں 2,500 اشیاء شامل ہیں جو پہلے سے ہی مقامی ہیں، اور دیگر 351 اشیاء ایسی ہیں جن کی درآمدات پر مقررہ وقت کے بعد پابندی ہوگی۔ مثبت انڈیجنائزیشن کی فہرست میں اشیاء کا اضافہ ایک مسلسل عمل ہے جو ہندوستانی دفاعی صنعت میں پیدا ہونے والی صلاحیتوں کی سطح پر منحصر ہے۔
ہندوستان کو عالمی دفاعی پیداوار کا مرکز بنانے کے لیے، حکومت نے 'میک اِن انڈیا' پروگرام کے تحت پچھلے کچھ سالوں میں کئی پالیسی اقدامات کیے ہیں اور ملک میں دفاعی ساز و سامان کی مقامی ڈیزائن، ترقی اور تیاری کی حوصلہ افزائی کے لیے اصلاحات پیش کی ہیں، جن سے آنے والے سالوں میں درآمدات پرانحصار میں کمی آئی ہے۔ ان اقدامات میں، دوسری باتوں کے ساتھ، دفاعی حصول کے طریقہ کار  2020کے تحت گھریلو ذرائع سے سرمایہ کی اشیاء کی خریداری کو ترجیح دینا ؛ سروسز کی کل 209 اشیاء میں سے دو ‘مثبت انڈیجنائزیشن لسٹ’ اور ڈی پی ایس یو کی کل 2,851 اشیاء کی ایک ‘مثبت انڈیجنائزیشن لسٹ’ کا نوٹیفکیشن شامل ہے، جن کی درآمدات پر مقررہ وقت کے بعد پابندی ہوگی۔ طویل مدتی عمل کے ساتھ صنعتی لائسنسنگ کے عمل کو آسان بنانا؛ ایف ڈی آئی پالیسی کے لبرلائزیشن سے 74فیصد ایف ڈی آئی کو خودکار راستے کے تحت اجازت دی جائے گی؛ طریقہ کار کے عمل کو آسان بنانا؛ اسٹارٹ اپ اور ایم ایس ایم ای پر مشتمل ڈیفنس ایکسیلنس  اسکیم کے لیے اختراعات کا آغاز؛ "سرکاری خریداری کے حکم نامہ2017 کا نفاذ؛ ایم ایس ایم ای سمیت ہندوستانی صنعتوں کے ذریعہ اشیاء کو مقامی بنانےمیں سہولت فراہم کرنے کے لیے سریجن نام سے ایک انڈیجنائزیشن پورٹل کا آغاز؛ سرمایہ کاری کو راغب کرنے پر زور کے ساتھ آفسیٹ پالیسی میں اصلاحات اور دفاعی پیداوار کے لیے اعلیٰ ملٹی پلائرز کو تفویض کرکے ٹیکنالوجی کی منتقلی؛ اتر پردیش اور تمل ناڈو میں ایک ایک دفاعی صنعتی راہداریوں کا قیام شامل ہے۔ حکومت کی طرف سے اٹھائے گئے اقدامات کے نتیجے میں سال 2020-21 میں مقامی ذرائع سے سرمایہ کے حصول کےلیے بجٹ کو 64 فیصد تک بڑھا دیا گیا ہے۔
حکومت نے دسمبر 2021 تک ہندوستانی کمپنیوں کو دفاعی اشیاء کی تیاری کے لیے 556 نمبر لائسنس جاری کیے ہیں۔ مزید برآں، 266 دکانداروں نے سریجن پورٹل پر اپ لوڈ کردہ اشیاء کو مقامی بنانے میں دلچسپی ظاہر کی ہے۔
دفاعی امور کے وزیر مملکت جناب اجے بھٹ نے 04 فروری 2022 کو لوک سبھا میں جناب سنجے سداشیو راؤ منڈلک اور دیگر کے سوالوں کے ایک تحریری جواب میں یہ معلومات فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-1179
(Visitor Counter : 63
کانکنی کی وزارت
کابینہ نے بھارت اور جمہوریہ ارجنٹینا کے درمیان معدنی وسائل کے شعبے میں تعاون سے متعق مفاہمت نامے کو منظوری دی
نئی دہلی، 3 جون 2021، وزیراعظم جناب نریندر مودی کی صدارت میں مرکزی کابینہ نے اس مفاہمت نامے کو منظوری دی جس پر حکومت ہند کی کانکنی کی وزارت اور جمہوریہ ارجنٹینا کی پروڈکٹیو ڈیولپمنٹ کی وزارت کی کانکنی پالیسی کی سکریٹریٹ کے درمیان دستخط کئے جائیں گے۔
اس مفاہمت نامے سے معدنی وسائل کے شعبے میں تعاون کے لئے ایک ادارہ جاتی میکانزم فراہم کرایا جائے گا۔
اس مفاہمت نامے کے مقاصد میں معدنیات کی تلاش اور فروخت ، لیتھیم کو نکالنے، کانکنی اور استفادہ کرنے ، بنیادی ڈھاتوں، باہمی مفاد کے لئے اہم اور اسٹریٹجک معدنیات کے شعبے میں مشترکہ صنعت قائم کرنے کے امکانات ، خیالات اور معلومات کے باہمی تبادلے اور تکنیکی اور سائنسی معلومات کے تبادلے، تربیت اور صلاحیت سازی کی حوصلہ افزائی کرنے اور کانکنی کی سرگرمیوں کےشعبے میں سرمایہ کاری اور ڈیولپمنٹ کو فروغ ، اختراع کا مقصد پورا کرنے کے لئے تعاون جیسی سرگرمیوں کو مستحکم کرنا شامل ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U-5073
(
وزارتِ تعلیم
بھارتی زبانوں کا فروغ
تعلیم کے وزیر مملکت ڈاکٹر سبھاس سرکار نے آج لوک سبھا ایک تحریری جواب میں بتایا کہ بھارتی حکومت کی پالیسی یہ ہے کہ سبھی بھارتی زبانوں کو فروغ دیا جائےاور اس سلسلے میں مختلف اقدامات کئے گئے ہیں۔ ہندی ، اردو ،سندھی اور سنسکرت زبانوں کی ترقی اور فروغ کے لئے الگ الگ تنظیمیں ہیں۔ سنسکرت زبان کو تین سینٹرل یونیورسٹیوں ، سینٹرل سنسکرت یونیورسٹی نئی دلی ، شری لال بہادر شاستری نیشنل سنسکرت یونیورسٹی نئی دلی اور نیشنل سنسکرت یونیورسٹی تروپتی کے ذریعہ فروغ دیا گیا ہے۔ جبکہ ہندی کو کیندریہ ہندی سنستھان  آگرہ ، سینٹرل ہندی ڈائریکٹوریٹ نئی دلی اور سائنٹیفک اور ٹیکنیکل ٹرمنالوجی کے کمیشن  نئی دلی فروغ دے رہا ہے۔سندھی زبان کو نیشنل کونسل فار پروموشن آف سندھی لینگویج  نے فروغ دیا ہے ۔
نئی دلی میں واقع اردو زبان کے فروغ کی قومی کونسل این سی پی یو ایل کے ذریعہ اردو کو فروغ دیا جارہا ہے۔میسور میں سینٹرل انسٹی ٹیوٹ آف انڈین لینگویجز  کنڑ ،تیلگو ، ملیالم اور اڑیہ جیسی شیڈیول /غیر شیڈیول اور کلاسیکل زبانوں سمیت تمام بھارتی زبانوں کو فروغ دینے کے لئے کام کرتی ہے جبکہ چنئی میں سینٹرل انسٹی ٹیوٹ آف کلاسیکل تمل سی آئی سی ٹی کی جانب سے کلاسیکل تمل زبان کو فروغ دیا جاتا ہے۔
قومی تعلیمی پالیسی 2020 ، جہاں بھی ممکن ہوتا ہے ، کم از کم پانچویں اور آٹھویں کلاس تک گھریلو زبان / مادری زبان / مقامی زبان میں تدریسی زبان فراہم کرتی ہے۔اس پالیسی میں گھریلو زبان / مادری زبان میں اعلیٰ معیاری نصابی کتابیں دستیاب کرائی گئی ہے اوراساتذہ کی اس بات کے لئے حوصلہ افزائی کی گئی ہے کہ وہ پڑھاتے وقت دو زبانوں کا استعمال کریں۔اس کے علاوہ ٹیکنیکل تعلیم کے لئے آل انڈیا کونسل نے ایسے رہنما خطوط جاری کئے ہیں ، جس میں مقامی زبانوں میں بھی تکنیکی تعلیمی اداروں کو اپنے کورسز کی پیش کش کرنے کی اجازت دی گئی ہے ۔ اب تک 10 ریاستوں کے 19 انسٹی ٹیوشن نے اس طرح کے کورسز شروع کئے ہیں۔آل انڈیا کونسل فار ٹیکنیکل ایجوکیشن  نے انگلش زبان کے آن لائن کورسوں کو 11 بھارتی زبانوںمیں ترجمہ کرنے کے لئے اے آئی سی ٹی ای آٹومیشن آرٹی فیشل ٹول تیار کیا ہے ۔ انگلش کورسز کے لئے ریفرینس میٹریل کا ترجمہ بھی ایس ڈبلیو اے وائی اے ایم - ایم اواوسی ایس پورٹل کو علاقائی زبانوںمیں دستیاب کرایا گیا ہے۔ پہلی سے 12 ویں درجے کے لئے نصابی کتابوں اورتدریسی وسائل سمیت کورس کے میٹریل 33ہندوستانی زبانوں اور ہندو ستانی سائن  زبان میں حکومت کے دکشا پورٹل پر دستیاب ہیں۔ جے ای ای اور نیٹ امتحانات 13 بھارتی زبانوں میں کرائے جاتے ہیں۔
قانون اور انصاف کی وزارت
عدالت کی کارروائیوں کی براہ راست اسٹریمنگ
قانون و انصاف کے مرکزی وزیر جناب ارجن رام میگھوال نے راجیہ سبھا میں ایک تحریری جواب میں بتایا کہ کووڈ وبا کے دوران عدالتی کارروائیوں کی براہ راست اسٹریمنگ کی ضرورت کو اجاگر کیا گیا، کیونکہ عدالتیں ورچوئل پلیٹ فارمز پر کام کررہی تھیں، لہذا شہریوں تک اس کی براہ راست رسائی نہیں ہوپاتی تھی۔ سوپنل ترپاٹھی بنام یونین آف انڈیا کے ایک مقدمے میں، سپریم کورٹ نے عدالت کے کمرہ میں اور زیادہ شفافیت کی سمت پیش قدمی کرتے ہوئے عدالتی کارروائی کو براہ راست نشر کرنے کی وکالت کی گئی ۔ ای -کمیٹی کے چیئر پرسن، سپریم کورٹ آف انڈیا نے لائیو اسٹریمنگ کے معیاری ضابطے وضع کرنے کے لیے ایک ذیلی کمیٹی تشکیل دی تھی۔ یہ قواعد اور ضوابط عدالتی کارروائیوں کی لائیو اسٹریمنگ کے بہتر نفاذ کے لیے ای -کمیٹی، سپریم کورٹ آف انڈیا کی طرف سے تمام ہائی کورٹس میں بنائے گئے ہیں اور ان پر عمل ہو رہا ہے اور یہ ای -کمیٹی، سپریم کورٹ آف انڈیا کی ویب سائٹ پر دستیاب ہے۔
انفرادی ہائی کورٹس میں عدالتی کارروائیوں کو براہ راست دکھائے جانے کے لیے قواعد و ضوابط متعلقہ ہائی کورٹس کا ایک انتظامی معاملہ ہے، جو مذکورہ ہائی کورٹس کے دائرہ کار میں آتا ہے اور مرکزی حکومت کا براہ راست اس معاملے سے کوئی تعلق نہیں ہے۔ 17 جولائی 2023 تک، گجرات، گوہاٹی، اڑیسہ، کرناٹک، جھار کھنڈ، پٹنہ اور مدھیہ پردیش کی ہائی کورٹس میں عدالتی کارروائیوں کی لائیو اسٹریمنگ شروع کی گئی ہے ،لہذا میڈیا اور دیگر دلچسپی رکھنے والے افراد کو کارروائی میں شامل ہونے کی اجازت دی گئی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-7274
(Visitor Counter : 45
الیکٹرانکس اور اطلاعات تکنالوجی کی وزارت
یو آئی ڈی اے آئی ‘‘ری امیجنگ آدھار’’ کے موضوع کے ساتھ گلوبل فن ٹیک فیسٹ میں پھر شامل ہوئی
یو آئی ڈی اے آئی ، جی ایف ایف 2023 میں اپنی مصنوعات میں بہتری اور صنعتی ساجھیداروں کے ساتھ اشتراک کو اجاگر کیا
یونیک آئیڈینٹٹی اتھارٹی آف انڈیا  آدھار شناختی پلیٹ فارم کے استعمال کے لئے بلا رکاوٹ خدمات فراہم کرنے اور شہریوں کو اپنی انگلیوں کے اشارے پر بہت سی خدمات دستیاب کرانے کے لئے مسلسل کوشاں رہی ہے۔
اس سال یو آئی ڈی اے آئی نے ممبئی میں منعقدہ گلوبل فن ٹیک فیسٹول میں ‘‘ ری امیجننگ آدھار # آتھنٹکیشن’’ کے موضوع کے تحت خود تیار کردہ ، اے آئی اور ایم ایل انجن کے ذریعہ بنائی گئی بہتر فیس آتھنٹکیشن فیسٹلی کی نمائش کی۔
یو آئی ڈی اے آئی اپنی رضاکاری رہنما خطوط 2022 کے تحت صنعت اور فن ٹیک ساجھیداروں کو تیز تر ٹیکنالوجی کو اپنانے کے وسیع مقصد کے ساتھ یو آئی ڈی اے آئی کے ساتھ اشتراک کرنے اور شہریوں کی اور زیادہ بہتر خدمت کرنے کے مقصد سے اور زیادہ بہتر حل اور مصنوعات تلاش کرنے کی حوصلہ افزائی کر رہی ہے۔
یو آئی ڈی اے آئی نے اپنی اس پالیسی کے تحت پچھلے چند مہینوں میں چہرے کی شناخت کے لئے شہریوں کے تجربات کو بہتر بنانے کی خاطر ایئر ٹیل پیمنٹس بینک کے ساتھ کام کیا ہے۔ دونوں ساجھیداروں نے کم روشنی کی صورت حال میں بھی بہتر تصویر لینے اور کسی بھی دھوکہ دہی کا پتہ لگانے اور اس سے روک تھام کا نظام تیار کرنے کی خاطر یہ کامیابی حاصل کی ہے۔
مہاتما گاندھی قومی دیہی روز گار گارنٹی قانون  سے کیش حاصل کرنے والوں کے لئے حاضری کے نظام اور بینکوں کے ذریعہ صارفین کی شناخت کے عمل جیسے کاموں کا مظاہرہ کیا ہے۔
جی ایف ایف 2023 کے ایک حصے کے طور پر یو آئی ڈی اے آئی ‘‘ ری امیجننگ آدھار # ٹوگیدر’’ کے موضوع کے تحت مختلف فن ٹیک فرموں کے ایگزیکیٹوس اور ماحولیاتی نظام کے ساجھیداروں کے ساتھ صنعت کی ایک میٹنگ میں سہولت پیدا کی ہے، جس کا مقصد اشتراک ، اور شرکت میں اختراع کے ساتھ آدھار کے زیادہ استعمال اور مواقع کی تلاش کرنا ہے۔
اختراع پر زیادہ توجہ مرکوز کرتے ہوئے یو آئی ڈی اے آئی نے تحقیق و ترقی اور اختراعات میں سہولت کی خاطر یو آئی ڈی اے آئی ٹیک سینٹر میں مخصوص جدید ترین اختراع سے متعلق لیب اور نئے سینڈ باکس ماحول میں رہتے ہوئے اختراع کرنے کی خاطر ایک نقشہ راہ پیش کیا ہے۔
شہریوں کو آدھار کے محفوظ ، بلا رکاوٹ اور جامع استعمال کے قابل بنانے کی خاطر تمام تعلیمی اداروں اور صنعتی ساجھیداروں کو قریبی اشتراک کے ساتھ کام کرنے کی حوصلہ افزائی یو آئی ڈی اے آئی ٹیم کا ایک اور قدم ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-9248
(Visitor Counter : 55
امور داخلہ کی وزارت
مرکزی وزیر داخلہ اور تعاون کے وزیر جناب امت شاہ نے کہا کہ ایک سچا لیڈر ہر حال میں اپنے لوگوں کے ساتھ کھڑا ہوتا ہے
وزیر اعظم جناب نریندر مودی بھارت کے کامیاب مون مشن، چندریان 3 کے لیے کام کرنے والے سائنس دانوں سے آج صبح یونان سے براہ راست بنگلورو کے لیے روانہ ہوئے
بنگلورو میں سائنس دانوں سے ان کا متاثرکن خطاب بھارت کی حیرت انگیز کامیابی کو خراج تحسین تھا
23 اگست بھارت کے لیے ایک تاریخی دن ہے، جو مون مشن چندریان 3کی کامیابی کی یاد دلاتا ہے
آج وزیر اعظم جناب نریندر مودی نے اسے ’قومی خلائی دن‘ کے طور پر منانے کا اعلان کیا، تاکہ اس مشن کے پیچھے بھارت کے سائنس دانوں کی کامیابی کی کہانی ہر آنے والی نسل تک پہنچے
یہ فیصلہ بھارتی سائنس دانوں کو خلائی تحقیق کے میدان میں نئی بلندیوں کو حاصل کرنے کی ترغیب دیتا رہے گا
بھارت کے مون مشن کی تاریخی کامیابی کے ساتھ ہمارے سائنس دانوں نے وقت کی ریت پر ایک انمٹ نشان ثبت کر دیا ہے
اس کامیابی کی یاد میں وزیر اعظم جناب نریندر مودی نے چندریان-3 کی لینڈنگ کے مقام کا نام شیو شکتی اور چندریان-2 کے لینڈنگ کے مقام کا نام ترنگا رکھا ہے تاکہ ہمیں یاد رہے کہ ’کوئی ناکامی مستقل نہیں ہوتی‘
مرکزی وزیر داخلہ اور تعاون کے وزیر جناب امت شاہ نے کہا ہے کہ ایک سچا لیڈر ہر حال میں اپنے لوگوں کے ساتھ کھڑا ہوتا ہے۔ جناب امت شاہ نے کہا کہ وزیر اعظم جناب نریندر مودی آج صبح یونان سے براہ راست بنگلورو کے لیے روانہ ہوئے تاکہ بھارت کے کامیاب مون مشن چندریان 3 کے پیچھے اسرو کے سائنس دانوں سے ملاقات کرسکیں۔ بنگلورو میں سائنس دانوں کے نام ان کا متاثر کن خطاب بھارت کی شاندار کامیابی کو خراج تحسین ہے جو آسمان تک پہنچ گئی۔
مرکزی وزیر داخلہ اور تعاون کے وزیر نے کہا کہ 23 اگست بھارت کے لیے ایک تاریخی دن ہے، کیونکہ یہ اس کے مون مشن چندریان 3 کی کامیابی کی علامت ہے۔ آج وزیر اعظم جناب نریندر مودی نے اسے ’قومی خلائی دن‘ کے طور پر منانے کا اعلان کیا، تاکہ اس مشن کے پیچھے بھارت کے سائنس دانوں کی کامیابی کی کہانی آنے والی ہر نسل تک پہنچے۔ یہ فیصلہ بھارتی سائنس دانوں کو خلائی تحقیق کے میدان میں نئی بلندیوں کو حاصل کرنے کی ترغیب دیتا رہے گا اور ’ترنگے‘ کا فخر برقرار رکھے گا۔
جناب امت شاہ نے کہا کہ بھارت کے مون مشن کی تاریخی کامیابی کے ساتھ ہی ہمارے سائنس دانوں نے وقت کی ریت پر ایک انمٹ نشان ثبت کیا ہے۔ اس کامیابی کی یاد منانے کے لیے وزیر اعظم جناب نریندر مودی نے چندریان-3 کی لینڈنگ کے مقام کا نام شیو شکتی اور چندریان-2 کے لینڈنگ کے مقام کا نام ترنگا رکھا ہے تاکہ ہمیں یاد رہے کہ ’کوئی ناکامی مستقل نہیں ہوتی۔‘
ماحولیات، جنگلات اور موسمیاتی تبدیلی کی وزارت
لداخ کا تسو کر ویٹ لینڈ کامپلیکس اب بین الاقوامی اہمیت کی دلدل 
ہندوستان میں رامسر مقامات کی تعداد اب 42 ہوگئی
ہندوستان نے لداخ کے تسو کر ویٹ لینڈ کامپلیکس  کو اپنے 42ویں رامسر مقام میں شامل کیا ہے۔ یہ مرکز کے زیر انتظام ریاست لداخ کا دوسرا ایسا مقام ہے۔
وزیر ماحولیات، جنگلات و تبدیلیٔ موسمیات جناب پرکاش جاؤڈیکر نے خوشی کا اظہار کرتے ہوئےآج ایک ٹوئیٹ کے ذریعے اس جانکاری کو مشترک کیا۔
تسو کر وادی ایک بہت بلندی پر واقع ویٹ لینڈ کامپلیکس  ہے جہاں پانی کے دو اہم ذخیرے ہیں، جو لداخ کے چانگ تھانگ علاقے کے جنوب میںمیٹھے پانی کی جھیل سٹارتسپک تسوتقریباً 438 ہیکٹئر میں واقع ہے اور شمال میں خود تسو کر میں 1800 ہیکٹئر میں نمکین پانی کی جھیل واقع ہے۔ اسے تسو کر کہاجاتا ہے جس کا مطلب ہے سفید نمک۔ اس علاقے میں موجود زیادہ تر نمکین پانی کے ابخارات کے سبب کنارے پر سفید نمک کی پرت پائی جاتی ہے۔
برڈ لائف اانٹرنیشنل کے مطابق تسو کر طاساے-1 زمرے کا پرندوں کا ایک اہم علاقہ  اور یہ وسطی ایشیائی فضائی راستے کا ایک اہم مقام ہے۔ یہ مقام ہندوستان میں کالی گردن والے سارس  کی افزائش کا اہم علاقہ ہے۔ یہ آئی بی اے گریٹ کریسٹڈ گریبے یعنی بڑی کلغی والی مرغابی، بار-ہیڈڈ گیز یعنی کل ہنس ، روڈی شیل ڈک یعنی بطخ ، براؤن ہیڈڈ گل ، لیزر سینڈ –پلوور  اور کئی دیگر نسلوں کے پرندوں کی افزائش کا اہم خطہ ہے۔
رامسر فہرست کا مقصد دلدلی زمین کے ایک بین الاقوامی نیٹ ورک کا فروغ اور رکھا رکھاؤ کرنا ہے جو عالمی حیاتیاتی تنوع کے تحفظ اور اپنے ماحولیاتی نظام کےاجزاء، عمل اور فوائد کی بحالی کے ذریعے انسانی زندگی کو برقرار رکھنے کےلئے اہم ہے۔
دلدلی خطے خوراک، پانی، فائبر، زمینی پانی کا ازسرنو ذخیرہ، پانی کی پاکیزگی، سیلاب کنٹرول، برف کے کٹاؤکا کنٹرول اور آب و ہوا کو منضبط کرنے جیسے اہم وسائل و ماحولیاتی نظام کی فراہمی کا وسیع احاطہ کرتے ہیں۔ دراصل وہ پانی کا ایک بڑا ذریعہ ہیں اور میٹھے پانی کی ہماری اہم فراہمی دلدلی زمین کی قطار سے ہوکر گزرتی ہے جو بارش کے پانی کو جذب کرنے اور پانی کا از سر نو ذخیرہ کرنے میں معاون ہوتا ہے۔ ماحولیات، جنگل اور تبدیلی ٔ موسمیات کی وزارت اس خطے کے دانشمندانہ استعمال کو یقینی بنانے کے لئے مرکزی کے زیر انتظام ریاست کے ویٹ لینڈ اتھارٹی کے ساتھ مل کر کام کرے گی۔
سٹرک ٹرانسپورٹ اور شاہراہوں کی وزارت
جناب نتن گڈکری نے مہاراشٹر کے اورنگ آباد میں 5569 کروڑ روپئے کے بقدر کے 7 قومی شاہراہ پروجیکٹوں کا آغاز کیا
نئی دہلی، 24 اپریل 2022:
سڑک نقل و حمل اور شاہراہوں کے مرکزی وزیر جناب نتن گڈکری نے اورنگ آباد ضلع ، جو کہ مہاراشٹر کے اہم صنعتی اور تعلیمی مراکز میں سے ایک ہے، کی ترقی کو ایک نیا زاویہ دینے کی سمت میں ایک اور قدم اٹھایا ہے۔ انہوں نے آج 5569 کروڑ روپئے کے بقدر کے 7 قومی شاہراہ پروجیکٹوں کا آغاز کیا ہے۔
اس موقع پر انہوں نے کہا کہ اورنگ آباد ضلع ، جو کہ ریاست کا ایک اہم سیاحتی مقام ہے ، میں سیاحتی مراکز کی ترقی کے لیے شہر کا سڑک نقل و حمل اہمیت کا حامل ہے۔ وزیر موصوف نے کہا کہ ان قومی شاہراہ پروجیکٹوں کی تعمیر سے نقل و حمل کے ساتھ ساتھ اورنگ آباد ضلع کی ترقی میں تیزی آئے گی۔ شہر میں نقل و حمل میں بہتری سے سڑک حادثات اور ماحولیاتی کثافت میں تخفیف لانے میں مدد ملے گی۔ انہوں نے مزید کہا کہ ضلع کے دیہی علاقوں سے شہر تک آسانی سے پہنچا جا سکے گا۔
جناب گڈکری نے کہا کہ آبی بحران سے نبردآزما اورنگ آباد ضلع میں سڑک پروجیکٹوں کے توسط سے آبی بحران کو ختم کرنے کے لیے کوششیں کی گئی ہیں۔ انہوں نے بتایا کہ سڑکوں کی تعمیر میں بلڈھانا پیٹرن کے مطابق متعدد تالاب تعمیر کیے گئے ہیں اور سڑکوں کی تعمیر میں مٹی اور پتھروں کا استعمال کیا گیا ہے۔
انہوں نے کہا کہ اس کے توسط سے اڈگاؤں ۔ گندھیلی، والمی اور نکشتر واڈی علاقوں، تیس گاؤں اور ساجاپور گاؤں علاقوں میں بنائے گئے تالابوں سے نکالی گئی مٹی کا دوہرا فائدہ حاصل ہوا۔ گہرائی کرکے ہر ایک علاقہ میں تالاب کی تعمیر کو یقینی بنایا گیا ہے۔ جناب گڈکری نے کہا کہ یہ زیر زمین پانی کی سطح میں اضافہ کرکے آبی بحران کو کم کرنے میں مدد فراہم کریں گے۔ انہوں نے آگے بتایا کہ ضلع میں ایسے تالابوں کی تعمیر کی وجہ سے اب زیرزمین پانی کی صلاحیت بڑھ کر 14 لاکھ کیوبک میٹر ہوگئی ہے۔
جل شکتی وزارت
اٹل بھوجل یوجنا کا نفاذ
نئی دہلی،20دسمبر 2021: جل شکتی کے وزیرمملکت جناب بشیشور ٹوڈو نے آج راجیہ سبھا میں ایک سوال کے تحریری جواب میں اطلاع فراہم کی کہ اٹل بھوجل یوجنا 6000 کروڑ روپئے کے کُل اخراجات کے ساتھ ایک مرکزی سیکٹر کی اسکیم ہے۔ اس اسکیم کو سات ریاستوں، ہریانہ، گجرات، کرناٹک، مدھہد پردیش، مہاراشٹر، راجستھان اور اتر پردیش کے 81 اضلاع کے 222 انتظامی بلاکوں/ تعلقے کی 8,774 پانی کی قلت والے گرام پنچایتوں میں یکم اپریل 2020 کی تاریخ سے پانچ برس کی مدت کے لیے لاگو کیا جا رہا ہے۔
پروگرام کے نفاذ کے لیے درکار ادارہ جاتی سیٹ اپ جیسا کہ ریاستی پروجیکٹ نگرانی اکائیاں اورضلعی پروجیکٹ نگرانی اکائیاں قائم کی گئی ہیں۔ اعداد وشمار جمع کرنے کے آلات کی خریداری کی سرگرمیاں شروع کر دی گئی ہیں۔ مقامی کمیونٹیز کے لیے بیداری کے پروگرام منعقد کیے جا رہے ہیں تاکہ زیر زمین پانی کی صورت حال اور اس کی اہمیت نیزکمیونٹی کی قیادت میں پانی کے تحفظ کے منصوبوں کی تیاری کے بارے میں آگاہی فراہم کی جا سکے، جس میں پانی کے بجٹ کے بارے میں تفصیلات اور طلب اور رسد دونوں پہلوؤں سمیت مجوزہ اقدامات شامل ہوں۔
اسکیم کے نفاذ کو آسان بنانے اور تیز کرنے کے لیے، ریاستوں کے ساتھ مشاورت کی گئی اور کئی اقدامات کیے گئے جیسے پچھلے دور سے اعداد شمار فراہم کرکے غیر متعلقہ دستاویزات کو ہٹانا، ایم آئی ایس میں تازہ ترین جانکاری فراہم کرنا، مقامی زبان میں ہدایات/رہنما خطوط جاری کرنے کی تجویز۔ متعلقہ ماہرین کی طرف سے تمام اسٹیک ہولڈرز کے لیے مناسب صلاحیت کی تعمیر وغیرہ۔ وقفے وقفے سے فیلڈ دورے کئے جاتے ہیں اور باقاعدہ جائزہ بھی لیا جاتا ہے۔
اسٹیل کی وزارت
راشٹریہ اسپات نگم لمیٹڈ  کے قرض اور ان کی ادائیگی
آر آئی این ایل نے کل 31,357.00 کروڑ روپے کے قرضے حاصل کئے ہیں۔ یہ قرض 2001-2000 اور 2023-2022  کے درمیان حاصل کئے گئے اور اس مدت کے دوران قرضوں کی مد میں 12,751.00 کروڑ روپے کی رقم ادا کی گئی۔ آر آئی این ایل کی طرف سے 2000 کے بعد سے کوئی بانڈ جاری نہیں کیا گیا۔ گزشتہ تین برسوں کے لئے قرضوں پر سود کی شرحوں کی تفصیلات درج ذیل ہیں:
|
|
Interest
|
|
2019-20
|
|
2020-21
|
|
2021-22
|
|
Weighted average interest rate of loans
|
|
8.31%
|
|
8.13%
|
|
8.34%
گزشتہ تین برسوں کے دوران کل اخراجات کے فیصد کے طور پر آر آئی این ایل کی طرف سے قرض کی سرویسنگ اور سود کی ادائیگیوں کی تفصیلات درج ذیل ہیں:

|
|
Particulars
|
|
2019-20
|
|
2020-21
|
|
2021-22
|
|
Total Debt Servicing
|
|
2285.00
|
|
2356.00
|
|
2895.00
|
|
Particulars
|
|
2019-20
|
|
2020-21
|
|
2021-22
|
|
Interest payment as a percentage of total expenditure.
|
|
7.39%
|
|
7.80%
|
|
5.53%
اوپن مارکیٹ سے آر آئی این ایل کے ذریعے خریدے گئے کوئلے، خام لوہے کی قیمت ذیل میں دی گئی ہے:

|
|
Particulars
|
|
2019-20
|
|
2020-21
|
|
2021-22
|
|
Cost of Coal
|
|
6521.30|
|
4163.70
|
|
9051.13
|
|
Cost of Iron Ore
|
|
3867.84
|
|
4090.62
|
|
7213.17کوک اور کوک بریز کی لاگت 612.62 کروڑ روپے شامل ہے۔
پچھلے تین برسوں کے دوران کل اخراجات کے فیصد کے طور پر آر آئی این ایل کی طرف سے اٹھائے جانے والے خام مال کی قیمت درج ذیل ہے:
|
|
Particulars
|
|
2019-20
|
|
2020-21
|
|
2021-22
|
|
Cost of raw materials as a percentage of total expenditure
|
|
57.23%
|
|
47.08%
|
|
63.76%
یہ معلومات اسپات اور دیہی ترقی کے مرکزی وزیر مملکت جناب فُگّن سنگھ کلستے نے آج لوک سبھا میں ایک سوال کے تحریری جواب میں فراہم کیں۔
وزارات ثقافت
نیتا جی سبھاش چندربوس سے متعلق نوادرات کے حوالے سے وزارت ثقافت کی وضاحت
چندی گڑھ، 27 جون 2021: وزارت ثقافت نے وضاحت کی ہے کہ نیتا جی سبھاش چندر بوس کے گم شدہ نوادرات کے بارے میں میڈیا میں آنے والی خبر سراسر غلط ہے۔ وزارت نے کہا ہے کہ رواں سال 23 جنوری کو نیتا جی سبھاش چندر بوس کی 125 ویں سالگرہ کے موقع پر کولکتہ کے وکٹوریہ میموریل میں ایک نمائش کا انعقاد کیا گیا تھا جہاں ان نوادرات کی نمائش کی گئی تھی۔ یہ نوادرات محمکہ آثار قدیمہ نے مناسب طریقے پر عمل کرکے لال قلعہ عجائب گھر سے وکٹوریہ میموریل کے لیے مستعار لیے تھے جس میں دونوں اداروں کے درمیان باضابطہ معاہدے پر دستخط کیے گئے تھے۔ یہ مفاہمت نامہ 6 ماہ کے لیے مجاز ہے اور اس میں مزید ایک سال کی توسیع کی جاسکتی ہے۔ ان نوادارت کو کلکتہ میں باقاعدہ عمل کے ذریعے منتقل کیا گیا۔ وزارت نے مزید بتایا کہ نوادرات مستعار لیے جانے کا عمل عجائب گھروں کے لیے معمول کی بات ہے۔ اس معاملے میں اے ایس آئی اور وی ایم ایچ دونوں ادارے وزارت ثقافت کے انتظامی کنٹرول میں ہیں۔
سائنس اور ٹیکنالوجی کی وزارت
ڈی ایس ٹی انسٹی ٹیوٹ ٹی آئی ایف اے سی نے مربوط کووڈ – 19 کمانڈ مرکز کی تجویز پیش کی
نئی دہلی، 19مئی، 2021/کووڈ – 19 کا ایک کمانڈ مرکز ہر ایک ضلعے میں قائم کیا جائے جہاں ضروری بنیادی ڈھانچہ اور افرادی قوت موجود ہو تاکہ کووڈ – 19 کمانڈ مرکز اور گاؤوں کے درمیان دوطرفہ جانکاری کے حصول کو یقینی بنایا جا سکے۔ اس سے دستیاب ذرائع کے استعمال میں زیادہ سے زایادہ مدد ملے گی۔ نیز دیگر سائنسی مقاصد کے لیے اعداد و شمار کا استعمال ہو سکے گا۔ یہ تجویز ٹکنالوجی انفارمیشن فور کاسٹنگ اور اسسمنٹ کونسل  نے پیش کی جو سائنس و ٹکنالوجی کے محکمے کے تحت ایک خود مختار ادارہ ہے ۔
کووڈ – 19 کے کیسز میں اضافہ پیش گوئی سے زیادہ ہےاس کے بڑھنے کی رفتار بھی زیادہ ہے خاص طور پر دوسری لہر کے دوران ۔ جبکہ یہ دیہی علاقوں میں بھی داخل ہو گیا ہے۔ چونکہ بھارت کے گاؤوں میں یہ وبا الگ الگ شدت کے ساتھ پھیل رہی ہے ۔ لہذا انفیکشن کی شرح ، صحتیابی کی شرح ، اموات کی شرح دواؤں کی سپلائی ، میڈیکل بنیادی ڈھانچے کی دستیابی کے بارے کے بارے میں صحیح معلومات دستیاب کرائی جا رہی ہے۔
ٹی آی ایف اے سی کے مطابق کووڈ – 19 سے متعلق سبھی ضلعوں میں کمانڈ مرکزوں کو کووڈ – 19 کے ریاستی کمانڈ مرکزوں سے مربوط کر دیا جانا چاہیے۔ جہاں پوری ریاست کے بارے میں معلومات یکجا کی جائے۔ پوری معلومات کو ڈیجیٹل طریقے سے منتقل کیا جانا چاہیے تاکہ پورے بھار ت کے لیے کووڈ -19 کے لیے مرکز ی کمانڈ سینٹر میں اعدد و شمار دستیاب ہوں۔
وزارات ثقافت
وزیراعظم جناب نریندرمودی کا لُمبینی ، نیپال کا دورہ 
وزیراعظم جناب نریندرمودی ، نیپال کے وزیراعظم عزّت مآب شیربہادر دیوباکی دعوت پر16مئی 2022کو بدھ پورنیما کے موقع پرلمبینی کا سرکاری دورہ کریں گے ۔ وزیراعظم کا 2014کے بعد سے نیپال کا یہ پانچواں دورہ ہوگا۔
وزیراعظم لمبینی کے مقام پر مقدس مایادیوی مندرمیں پوجا ارچنا کریں گے ۔ وزیراعظم ، نیپال حکومت کی زیرسرپرستی ، لمبینی ڈیولپمنٹ ٹرسٹ کے زیراہتما م منعقد ہونے والی بدھ جینتی تقریب سے بھی خطاب کریں گے ۔ اس کے علاوہ وزیراعظم ، نئی دہلی میں لمبینی موناسٹک زون کے اندر، انٹرنیشنل بدھسٹ کنفیڈریشن  کے ایک پلاٹ پربودھ ثقافت اور وراثت سے متعلق ایک مرکز کی تعمیر کی غرض سے ‘‘شیلانیاس ’’ تقریب میں بھی شرکت کریں گے ۔ دونوں وزرائے اعظم ، دوطرفہ ملاقات بھی کریں گے ۔
وزیراعظم جناب نریندرمودی کے اس دور ے سے پڑوس پہلے سے متعلق ہماری پالیسی کو بڑھاوا دینے میں بھارت اورنیپال کے درمیان باضابطہ طورپر اعلیٰ سطح کے تبادلوں کی روایت کو جاری رکھاجارہاہے ۔اس دورے سے دونوں ملکوں کے عوام کی مشترکہ تہذیبی وراثت اجاگر ہوتی ہے ۔